### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni 2025 har vedtaget Magistratens indstilling i overensstemmelse med erklæring fra Teknisk Udvalg af 26. maj 2025.

###

BESLUTNINGSFORSLAG FRA SF

[adresse] Kommune har en række mål for udviklingen af den aarhusianske natur frem mod 2030 – mål, som, trods at de efter vores mening bør revideres og gøres mere ambitiøse, sætter en fornuftig retning for at styrke naturens artsrigdom i [adresse]. Dermed bidrager de lokalt til at bekæmpe biodiversitetskrisen, men også til at beskytte vores grundvand, modstå ekstremt vejr og sikre CO2-reduktioner.

De nuværende mål indebærer, at vi i [adresse] skal have:

- 4.000 hektar natur og 8.000 hektar skov i 2030. Med byrådets nye klimaaftale øges ambitionsniveauet med yderligere 4.000 hektar skov og natur.

- 1.000 hektar af naturarealet i 2030 som vildt og selvforvaltende med helårsgræssende dyr.

- 40% af alle naturbeskyttede arealer i kommunen i 2030 med 'god til høj naturtilstand'.

- 80% af de kommunalt ejede naturarealer i 2030 med 'god til høj naturtilstand'.

- Conny Iversen, der alle bidrager til at øge biodiversiteten.

- 800 hektar af skovarealet, der i 2030 forvaltes som vilde skove uden kommercielle produktionsinteresser.

Dette er vigtige målsætninger, som vil bidrage til en højere naturkvalitet i [adresse]. Problemet er dog, at byrådet ikke følger systematisk nok op på, om kommunen arbejder tilstrækkeligt ambitiøst for at sikre, at målene overholdes, herunder om Forvaltningen for Teknik og Miljø har den nødvendige politiske opbakning og økonomi til at nå målene.

Nye områder omdannes til vildskov og vild natur

Særligt i arbejdet henimod målet om de 1000 hektar vildt naturareal med helårsgræssende dyr er [adresse] langt fra at realisere målsætningen, og det synes vanskeligt at nå målene inden 2030 uden ekstra indsatser. Netop helårsgræsning på store sammenhængende naturarealer er blandt de absolut mest omkostningseffektive tiltag for at standse tilbagegangen i biodiversitet. Områderne [adresse], Emil Overgaard, [adresse] samt de nye 300 ha landbrugsarealer syd for [adresse], der nu omlægges til permanent natur, er blandt nogle af de arealer, der er optimale til, at græssende dyr kan tilføjes til de øvrige indsatser for udviklingen af naturen.

Bindende naturmål

Alle disse mål repræsenterer indsatser af stor betydning for biodiversiteten, kampen mod klimaforandringer og beskyttelsen af vores grundvand. Derfor er der al mulig grund til at højne ambitionerne og opfølgningen på, om målene bliver nået i rette tempo. SF foreslår, at vi indfører årlige bindende naturmål - ligesom de bindende klimamål vi allerede har. Det vil betyde, at der hvert år frem mod 2030 fastsættes delmål, som sikrer, at kommunen opnår de overordnede naturmål. Skulle der underpræsteres i forhold til de årlige mål, skal der iværksættes korrigerende handlinger for at sikre, at målene alligevel nås inden for det pågældende år.

Forslag stillet af: Erling Nissen, Frans Søndergaard, Ursula Berg, Isabella Lind og Iben Hansen (ordfører) - SF Aarhus.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Byrådet behandlede d. 22. maj 2024 beslutningsforslag fra SF om at indføre skærpede og bindende mål for natur og skov i [adresse]. Byrådet besluttede, at Teknik og Miljø skal udarbejde nærværende indstilling.

Byrådet vedtog i 2013 de gældende mål for natur- og skovareal samt naturkvalitet, som er en del af ”Naturkvalitetsplan 2013 – 2030 ”. Målene er siden blevet en del af [adresse] samlede politik for skov, natur, biodiversitet mv. - ”Et grønnere [adresse]”, som Byrådet vedtog i 2020. Se bilag 2.

Afrapportering af status for målene sker årligt i indstilling til Byrådets om den 10-årige investeringsplan (Det Blågrønne Anlægsprogram). Indsatsen sker indenfor den nuværende økonomiske ramme.

Teknik og Miljø foreslår en revidering af Et Grønnere Aarhus med nye mål for natur og skov, så den afspejler ambitionsniveau og kommunale beslutninger, som udpegning af Vand – og Naturparker og klimaaftalen med mål om 16.000 ha skov og natur m.v..

### Beslutningspunkter

Det indstilles at:

1) [adresse] politik for natur og biodiversitet ”Et grønnere [adresse]” revideres i indeværende byrådsperiode med mål for natur og skov og sendes til godkendelse i byrådet i første halvår 2025.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 22-05-2024

George Jakobsen: 12

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. maj 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 19-11-2024

George Jakobsen: 2

Fremsendes til [adresse] med bemærkning, at Magistraten i mødet den 18. november 2024 anbefaler, at byrådet tiltræder Magistratsafdelingen for Teknik og Miljøs indstilling af 6. november 2024.

Socialistisk Folkeparti henholder sig det oprindelige forslag.

Ragnar Andreasen tog forbehold.

Magistratsafdelingen for Teknik og Miljø udarbejder notat med præcisering af hvordan forslaget integreres i kommende arbejde med ny klimaplan.

Ragner Gregersen deltog ikke i sagens behandling.

Udvalg: [adresse]

Dato: 04-12-2024

George Jakobsen: 4

Fremsendes med ændringsforslaget fra Socialdemokratiet af 4. december 2024 til Teknisk Udvalg til behandling i henhold til beslutning i byrådets møde den 4. december 2024.

Udvalg: Teknisk Udvalg

Dato: 26-05-2025

George Jakobsen: 4

Et flertal i udvalget kunne tiltræde indstillingen i overensstemmelse med Magistratens anbefaling.

Ron Berg, Iben Hansen, Claus Holm, Eric Thorsen og Troels Petersen kunne tiltræde indstillingen.

Asta Dam kunne tiltræde indstillingen og ændringsforslaget fra Socialdemokratiet af 4. december 2024.

Holger Vestergaard var forhindret i at deltage i udvalgets behandling af sagen.